[{"text_idx": "#000003", "text": "La karavano grandig\u0302is al ses partoprenantoj, el tiuj kvar anoj de la Verdaj Skoltoj. Post bona matenmang\u0302o la starto multe prokrastig\u0302is, g\u0302is vere c\u0302iuj el ni estis pretaj."}, {"text_idx": "#000004", "text": "Eddy gvidis nin lau\u0306 bela vojo g\u0302is la apuda vilag\u0302o Rupelmonde. Temas pri grava loko por Duisburganoj, c\u0302ar la plej fama Duisburgano Gerhard Mercator fakte ne estas el nia urbo, sed el Rupelmonde. Tie ni denove veturis trans la rivero Schelde, c\u0302i-foje per eta pramo. Aliflanke ni atingis la markanalon Bruselo-Schelde kaj sekvis g\u0302in."}, {"text_idx": "#000005", "text": "En Bruselo ni haltis c\u0302e maroka kafejo en la kvartalo Laken, c\u0302ar niaj belgianoj deziris spekti la piedpilkan ludon Belgio-Tunizio el la mondc\u0302ampioneco (Belgio gajnis 5:2). Dume la nefutbalemuloj ac\u0302etis por la semajnfino en la apuda bazarstrato, kiu povus same bone trovig\u0302i en Turkujo au\u0306 norda Afriko."}, {"text_idx": "#000006", "text": "Interne spekteblis la piedpilka renkonto Belgio-Tunizio."}, {"text_idx": "#000007", "text": "Al la kafejo venis ankau\u0306 nia amiko Bernard-Re\u0301gis por ankau\u0306 kunbicikli. Kiam ni volis dau\u0306rigi, evidentig\u0302is ke unue necesas pumpi liajn pneu\u0306ojn. Bedau\u0306rinde li nur povis kunveturi g\u0302is la rando de Bruselo, c\u0302ar baterio de lia biciklo ne estis sufic\u0302e s\u0302argita. Bone ke c\u0302iuj aliaj en la karavano ne havas motoron."}, {"text_idx": "#000008", "text": "Ni plu sekvis la kanalon, kiu nun nomig\u0302as kanalo Charleroi-Bruselo. C\u0302e la piedo de la giganta s\u0302iplifto de Ronquie\u0300res, Pjotr (Delfeno) devis forlasi la grupon. Apud la s\u0302nuregoj, kiuj tenas la basenojn, ni starigis niajn tendojn. La lifto havas du basenojn, c\u0302ar la pezo de unu movas la alian. Kiam s\u0302ipo enveturas basenon, g\u0302i elpelas ekzakte tiom da akvo, kiom g\u0302i mem pezas. Tial ambau\u0306 basenoj c\u0302iam estas sampezaj, c\u0302u kun, c\u0302u sen s\u0302ipo."}, {"text_idx": "#000009", "text": "En tiu c\u0302i haveneto apud kluzo ni pagis 50 cendojn por cent litroj da akvo. Ni tamen ne sukcesis kunporti c\u0302iom."}, {"text_idx": "#000010", "text": "Mi legas cxiam volonte kaj kun granda amuzo pri viaj aventuroj ! Cxi foje mi laute ridis, kiam mi legis ke la belga samideano ne havis suficxe da kurento en la baterio de la biciklo !\nTre bonan vojxagxon al vi. Amike, Viviane. \ud83d\ude42"}, {"text_idx": "#000011", "text": "Mi legas cxiam volonte kaj kun granda amuzo pri viaj aventuroj ! Cxi foje mi laute ridis, kiam mi legis ke la belga samideano ne havis suficxe da kurento en la baterio de la biciklo !"}, {"text_idx": "#000013", "text": "Retpos\u0302tadreso ne estos publikigita. Devigaj kampoj estas markitaj *"}]